b'\n_START_ARTICLE_\nArthur Friedheim\n_START_PARAGRAPH_\nArthur Friedheim (26. oktober 1859 i Sankt Petersborg \xe2\x80\x93 19. oktober 1932) var en russisk klavervirtuos._NEWLINE_Friedheim, der var f\xc3\xb8dt af tyske for\xc3\xa6ldre, blev student og s\xc3\xb8gte derefter uddannelse hos Liszt, hvis kompositioner han senere har dyrket i fremtr\xc3\xa6dende grad. Ikke uden vanskelighed tilk\xc3\xa6mpede Friedheim sig sin ber\xc3\xb8mmelse p\xc3\xa5 omfattende koncertrejser i England, Frankrig og Tyskland (1885 bes\xc3\xb8gte han K\xc3\xb8benhavn), og efter 1891 fejrede han s\xc3\xa6rlig triumfer i Nordamerika.'